**FFURFLEN RIPORTIO CYFRIF ADAR AFONOL**

Mae adar yn symud o gwmpas ac maen nhw’n ymddwyn yn wahanol ar wahanol adegau o’r dydd ac yng ngwahanol dymhorau’r flwyddyn. Mae’n bwysig felly casglu data ar yr adeg o’r flwyddyn rydych chi’n gwneud cais am drwydded ar ei chyfer (h.y. gaeaf) a’ch bod yn cofnodi amrywiadau mewn niferoedd ac ymddygiad drwy’r tymor hwnnw er mwyn deall yn llawn pa effaith y mae adar yn ei chael efallai ar safle penodol. Y ffordd orau o gofnodi amrywiadau yw drwy ymweld sawl gwaith â’r un safle – gan ddefnyddio’r un dull cofnodi a’r un dull riportio ond ar ddiwrnodau gwahanol ac (yn ddelfrydol) ar wahanol adegau o’r dydd. Mae’r ffurflen hon yn nodi dull cyfrif a riportio dibynadwy sy’n cael ei ddefnyddio mewn arolygon safonol, ac mae’n darparu tablau i’w gwneud yn haws cofnodi wrth ailgynnal cyfrif, a riportio’r wybodaeth i Cyfoeth Naturiol Cymru wedyn.

**DULL CYFRIF A CHOFNODI**

**1.** ***Penderfynwch ar y safle/ardal lle byddwch yn cyfrif:*** safleoedd llinol (e.e. darnau o afonydd) - pob ‘safle’ yn ddim mwy na 2km o hyd ond gallech gyfrif darn hirach fel cyfres o sawl ‘safle’ 2km a llenwi un copi o’r ffurflen am bob safle. Safleoedd dŵr llonydd: ceisiwch rannu llyn mawr yn ddarnau 2km, a chyda systemau pyllau dŵr un ai defnyddiwch y safle cyfan neu fwy nag un is-safle os oes ffordd synhwyrol i’w gwahanu.

**2. *Gwnewch fraslun neu printiwch fap o* *safle’r cyfrif:*** cofnodwch Gyfeirnod Grid Cenedlaethol 6 ffigur man cychwyn a man gorffen pob safle cyfrif. Hefyd, bydd braslunio neu nodi tirnodau defnyddiol yn help ichi gofio terfynau’r safle a bydd yn help i sicrhau bod eich data’n fwy dibynadwy pan fyddwch yn ailgyfrif. Gallech ychwanegu map bras o bob safle at gopi o’r ffurflen hon (wedyn gallech ei llungopïo neu brintio copïau ohoni i’w defnyddio yn y dyfodol).

**3. *Cofnodwch ddyddiad, amser cychwyn a gorffen*** pob cyfrif ar bob ‘safle’ (darn 2km o afon neu ran o lyn; system pyllau dŵr wedi’i mapio)

**4. *Adar yn cyrraedd ac ymadael:*** dylech gyfrif yr adar wrth iddynt gyrraedd neu ymadael â’r safle yn ystod eich cyfrif ONI BAI eich bod yn cerdded darn o ddŵr llinol (darn o afon) a’u bod yn hedfan uwchben ac yn mynd o’ch blaen – yn yr achos hwn byddwch yn gweld yr adar hyn eto yn yr arolwg ac ni ddylech eu cyfrif ddwywaith.

**5. *Cyfrif unigolion yn ôl gweithgaredd:*** lle bynnag y mae hynny’n bosibl, dylech gyfrif yr adar yn ôl yr hyn y maen nhw, yn ôl pob golwg, yn ei wneud. Mae blychau yn y tabl cyfrif ar gyfer pob un o’r gweithgareddau tebygol. Os yw’r adar yn gwneud rhywbeth arall neu os nad oes amser gennych i gofnodi’r gweithgaredd, mae yna golofn ‘dim gweithgaredd’.

**6. *Cofnodi rhywogaethau afonol eraill:*** Os oes gennych ddiddordeb a bod gennych amser, mae llawer o rywogaethau afonol yn cael eu tanriportio yng Nghymru ac mae gwybodaeth ychwanegol yn gliw gwerthfawr i iechyd cyffredinol ein hecosystemau dŵr croyw. Rydym wedi ychwanegu tabl i wneud hyn yn hawdd ichi: mae croeso ichi ychwanegu rhywogaethau a welwch ar eich safle sydd ar goll o’r tabl.

**AWGRYMIADAU AR GYFER RIPORTIO I CNC**

**1. Gwnewch fwy nag un cyfrif ar bob safle**

Po fwyaf o weithiau rydych chi’n ailadrodd cyfrif, y mwyaf dibynadwy y mae’r data yr ydych yn ei riportio yn debygol o fod. Yn arbennig, gwnewch eich cyfrif ar wahanol adegau o’r dydd a gydol y tymor, ac anelwch at ddarparu data o un cyfrif o leiaf y mis, am bob safle / ardal.

**2. Wrth ailymweld â safleoedd, gadewch fwlch o 3 diwrnod o leiaf**

Dylech adael bwlch o dri diwrnod o leiaf wrth ailadrodd a chofnodi cyfrif am yr un safle. Fodd bynnag, os ydych yn cyfrif rhywbeth llinol (e.e. darnau o afon) gallwch gyfrif cynifer o ddarnau 2km olynol ag y dymunwch ar yr un diwrnod, oherwydd bydd pob darn 2km yn ‘safle’ gwahanol at ddibenion cofnodi. Cofiwch gofnodi amser cychwyn a gorffen pob darn (‘safle’).

**3. Cadw a riportio cofnodion o gyfrifon sero**

Os ymwelwch chi a safle i wneud cyfrif ac nad oes hwyaid danheddog na mulfrain yn bresennol y diwrnod hwnnw, mae yr un mor bwysig cofnodi hyn fel ‘data sero’ â’r diwrnodau pan welwch chi’r adar hyn. Llenwch y ffurflen fel arfer, ac ysgrifennwch sero fel cyfanswm y cyfrif o bob rhywogaeth.

**GWYBODAETH DDEFNYDDIOL ARALL**

**Mae help adnabod er mwyn gwahaniaethu rhwng yr Hwyaden Ddanheddog a’r Hwyaden Frongoch** ar gael ar wefan y BTO drwy’r ddolen hon**:**

[**http://www.bto.org/about-birds/bird-id/bto-bird-id-goosander-and-red-breasted-merganser**](http://www.bto.org/about-birds/bird-id/bto-bird-id-goosander-and-red-breasted-merganser)

**Gellir cofnodi a storio data cyfrif hefyd drwy ddefnyddio BirdTrack** (ar-lein ar [www.birdtrack.net](http://www.birdtrack.net) neu drwy ddefnyddio’r apiau rhad ac am ddim) sy’n ffordd hawdd o storio a chreu darlun yn eich meddwl o gyfrif data eich safle – gall y BTO ddarparu cyfarwyddiadau ar sefydlu eich safleoedd a chofnodi’r data cyfrif, neu gall CNC wneud hynny dim ond ichi ofyn.

|  |  |
| --- | --- |
| **ARSYLLWR** |  |
| **ENW’R SAFLE/ARDAL** | *\*NRWF-* |
| **DYDDIAD** | **TYWYDD** |
| **AMSER CYCHWYN** | **AMSER GORFFEN** |
| **MAN CYCHWYN (Cyf Grid 6 ffig)** | **MAN GORFFEN (Cyf Grid 6 ffig)** |

\*Defnyddiwch y rhagddodiad hwn os ydych yn cyflwyno’ch data yn electronig i BirdTrack, gan y bydd yn caniatáu inni chwilio am a dethol y data hwn o gronfa ddata ehangach BirdTrack.

**CYFRIF ADAR**

|  |  |  |  |  |  |  |  |
| --- | --- | --- | --- | --- | --- | --- | --- |
| **(rhywogaeth)** | **Hedfan i mewn (n)** | **Hedfan allan (n)** | **Nofio (n)** | **Bwydo (n)** | **Clwydo (n)** | **Dim gweithgaredd wedi’i gofnodi (n)** | **CYFAN-SWM** |
| HWYADEN DDANHEDDOG |  |  |  |  |  |  |  |
| HWYADEN FRONGOCH |  |  |  |  |  |  |  |
| MULFRAN |  |  |  |  |  |  |  |
| HWYADWYDDAU nad ydych wedi’u hadnabod |  |  |  |  |  |  |  |
|  |  |  |  |  |  |  |  |

**ADAR AFONOL ERAILL**

|  |  |  |  |  |  |  |  |
| --- | --- | --- | --- | --- | --- | --- | --- |
| **(adar hirgoes)** | **(n)** | **(adar afonol)** | **(n)** | **(hwyaid)** | **(n)** | **(gwyddau)** | **(n)** |
| Crëyr Glas |  | Bronwen y Dŵr  |  | Hwyaid fferal/domestig  |  | Gwyddau fferal/domestig  |  |
| Crëyr Bach |  | Glas y Dorlan |  | Hwyaden Wyllt |  | Gŵydd Canada  |  |
|  |  |  |  | Hwyaden Lygad-aur |  | Gŵydd Wyllt |  |
|  |  |  |  | Hwyaden Gopog |  |  |  |
|  |  |  |  | Hwyaden Gribog |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

|  |
| --- |
| **MAP BRAS O’R SAFLE / ARDAL** |